Kôprovnica

Kôprovnica je vodný tok v Tichej doline v Tatrách na území okresu Poprad. Je to ľavostranný prítok Belej, resp. Tichého potoka ako jej zdrojnice, s dĺžkou približne 4,6 km a je tokom IV. rádu. Preteká územím národnej prírodnej rezervácie Tichá dolina, ktorá je súčasťou Tatranského národného parku.

 Priebeh toku 
Potok pramení v strednej časti Tatier, v geomorfologickom podcelku Západné Tatry a v ich časti Liptovské kopy, na severnom úbočí Predného Holého vrchu (), v nadmorskej výške približne 

Potok pramení v žľabe v oblasti nesúvislého porastu kosodreviny. Od prameňa tečie severozápadným smerom a onedlho priberá pravostranný prítok spod Turkovho sedla. Vytvára oblúk, čím sa postupne stáča na juhozápad a priberá dva významné ľavostranné prítoky spod Krížnej (); prvý tečie dolinou Nižná Závrať, druhý, Červený jarok cez dolinu Červené. V strednej časti dolina Kôprovica i rovnomenný potok kopírujú južné úpätie Brdárovej zvonice () a priberajú ďalšie ľavostranné prítoky; spod Malého Krížneho (), z doliny Zabijak, z Prostredného a Skrytého žľabu. Na dolnom toku vteká do mohutnej Tichej doliny, kde križuje lesnú cestu a turistický chodník a v nadmorskej výške približne  sa napokon vlieva do Tichého potoka, čoby zdrojnice Belej. Potok patrí do povodia rieky Váh. 

Potok pramení a preteká iba katastrálnym územím Štrbského Plesa, časti mesta Vysoké Tatry v okrese Poprad v Prešovskom kraji.

 Referencie 

 Pozri aj 
 Tatry 
 Západné Tatry
 Liptovské kopy
 Tichá dolina (národná prírodná rezervácia)
 Tatranský národný park

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Západných Tatrách
Kategória:Povodie Váhu
Kategória:Vodné toky v okrese Poprad